
בית גיל הזהב ת"א ישתתף בשבוע הגמלאי של עיריית תל-אביב - יפו
יעניק מתנה לכל תושב ותיק וגמלאי – שעון מהודר בשווי 200 שקלים
14 ביוני – 21 ביוני 2014
אירועי תרבות, מוסיקה, תיאטרון, בריאות וספורט
	בית גיל הזהב ת"א (www.golden-house.co.il) ייקח חלק מרכזי באירועי שבוע הגמלאי 2014 שעורכת עיריית תל אביב-יפו (http://www.tel-aviv.gov.il). במסגרת אירועי שבוע הגמלאי יתקיימו שלל מופעים ופעילויות תרבות ופנאי, המיועדים לאזרחים ותיקים ותושבים בוגרים. האירועים מתקיימים בכל רחבי העיר, בתשלום סמלי (20-110 שקלים בהתאם לפעילות).

בית גיל הזהב ת"א מציע לתושבים הותיקים ולגמלאים מתנה בשווי 200 שקלים: שעון קיר מהודר לכל אורח, המבקר בבית גיל הזהב ת"א, כמו כן עורך בית גיל הזהב ת"א ערב ריקודי שנות ה- 60 עם אידה בן עמי ולהקתה, במשכן לאמנויות הבמה בתל-אביב ומזמין (הכניסה חופשית) את כל התושבים הותיקים והגמלאים לערב זה. ערב הריקודים יערך ביום ד, 18.6 בשעה 20:00 ברחבת המשכן לאמנויות הבמה בתל-אביב. 

לדברי דפנה בר דוד, מנכ"לית בית גיל הזהב ת"א, חובר בית גיל הזהב ת"א לאירועי בילוי, תרבות והעשרה לתושבים ותיקים ולגמלאים מתוך החזון לפיו מנוהל הבית, להיות מוביל וחדשן בכל הקשור לאיכות החיים של בני גיל הזהב באשר הם. "לכן, מציע בית גיל הזהב ת"א מתנה* לכל גמלאי ותושב ותיק באשר הם והזמנה לערב ריקודים מהנה שעורך בית גיל הזהב ת"א עם עיריית תל-אביב - יפו". (*לפי תקנון).

לדברי בר דוד: "לשמחתנו נענתה עיריית תל-אביב - יפו לרחשי התושבים, ולאור הצלחת שבועות קודמים שנערכו לרווחת הגמלאים והתושבים הוותיקים בעיר, יתקיימו אירועים מגוונים ומהנים, וכל אחד ואחת יכולים למצוא את הפעילות המתאימה עבורם, אנו גאים לתת יד לפעילות צבעונית וחיונית זו". 

בר דוד מוסיפה: "בית גיל הזהב ת"א תורם תמיד לקהילה ובשנה האחרונה הרחבנו את פעילותינו במגזר השלישי באופן מכוון ומכל הלב והתחלנו ביוזמות נפלאות שכל ההכנסות מהן ובמסגרתן– קודש לתרומה לאוכלוסיות הנזקקות לכך. אין ספק שהשנה הזאת – עומדת בסימן של נתינה". 

שני מיזמים שהוביל בית גיל הזהב ת"א לאחרונה נקבעו לפי חגים, בחנוכה ובפסח, והניבו תרומה מכובדת לשתי עמותות אך למטרה אחת: הדאגה למזון ולאספקתו לכל מי שזקוק לכך. בחנוכה קיים בית גיל הזהב ת"א תצוגת אופנה מפוארת ומושקעת תחת הכותרת "אור ואהבה", שבה הציגו למעלה מ- 20 דוגמניות ותיקות יחד עם דיירות בית גיל הזהב ת"א, שמלות ערב בעיצובו של ירון מינקובסקי, הידוע כמעצב "הוט קוטור". את התצוגה הפיקה סמדר גנזי ומאחורי הקלעים איפרה עדה לזורגן את המשתתפות. ההכנסות מהאירוע בצירוף לתרומת הנהלת בית גיל הזהב ת"א – הוגשו לעמותת "לקט ישראל" בטקס הדלקת הנר האחרון של חנוכה. בפסח קיים בית גיל הזהב ת"א את "כל טוב-מכל הלב" אירוע אריזת מוצרים לחבילות גדולות, ששונעו לניצולי שואה ומבוגרים, בשיתוף עם עמותת "חום". דיירי הבית תרמו מוצרים לפי רשימה וכן הנהלת הבית רכשה מצרכים רבים. דיירי הבית יחד עם חיילי צה"ל ארזו את המצרכים.

בית גיל הזהב תל-אביב שמח לחבור לשבוע הגימלאי תל-אביב - יפו, תודות למר נתן וולוך, יו"ר מועצת העיר ממונה על תיק הגימלאים, שבי מזרחי, סגן מנהל אגף התרבות והאמנויות ומנהל המחלקה למופעים, יותם חוטה, מפיק במחלקה למופעים ולגב' רוחלה סמרי – מנהלת עמותת כח לגימלאים.

· מאירועי שבוע הגמלאי בתל-אביב יפו: המופע 'כביום היוולדי' עם יהורם גאון: ראשון, 15 ביוני, 19:30, היכל התרבות ; בוקר של בריאות: ראשון, 15 ביוני, 09:15 בבוקר, הרצאות במרכז ענב לתרבות ; ערב ריקודי שנות ה-60 עם אידה בן עמי ולהקתה: רביעי, 18 ביוני, 20:00, רחבת המשכן לאמנויות הבמה. הכניסה חופשית ועוד. לאירועים נוספים: http://bit.ly/SDNwyw

לפרטים נוספים: טלי רוזן – 052-7512227

